**Harald Aabrekk** (født 22. februar 1956 på Nordfjordeid) er en tidligere fotballspiller og -trener.

Som trener har Aabrekk vært innom flere norske toppklubber, og han har også vært spillerutvikler og assisterende trener for det norske seniorlandslaget og for U-21-landslaget.

Klubbfotball
------------

### Sogndal

Aabrekk kom til Sogndal som talentfull 17-åring i 1973. Med sin noe uortodokse stil var han på mange måter en utfordring for trener Arnor Svedal, men spilleren fra Eid hadde mange kvaliteter å by på. 

Etter en gjesteopptreden i Brann kom han «hjem» til Sogndal og var sterkt delaktig i opprykket til eliteserien i 1981. Han scoret Sogndals første mål i eliteserien i 1–1 kampen mot Molde våren 1982. Den elegante midtbanespilleren spilte 146 ganger for Sogndal og scoret 36 mål før han la opp.

Trenerkarriere
--------------

Aabrekk kom til Brann som spillerutvikler i 1998, men ble senere samme år ansatt som hovedtrener i klubben etter en serie med svake resultater. Han førte Brann til seriebronse i 1999-sesongen, men tok permisjon fra trenerjobben samme sesong. Etter at Teitur Thordarson overtok som trener foran 2000-sesongen, valgte Aabrekk å si opp i Brann etter at permisjonen var over.

Etter at Aabrekk trakk seg fra trenerjobben i Vålerenga etter 2007-sesongen, kom han igjen tilbake til Brann. Han ble vinteren 2008 ansatt som speider og spillerutvikler.

Sommeren 2008 ønsket Brann at assistenttrener Espen Steffensen og Aabrekk skulle bytte jobber, men dette ville ikke Steffensen. Steffensens kontrakt ble avsluttet 7. august 2008, og Aabrekk overtok som assisterende trener samme dag. Etter at Steinar Nilsen ble ansatt som hovedtrener i klubben, gikk Aabrekk over i en speiderrolle i klubben som han hadde ut kontrakttiden, som endte 31.08.09

Han trente så Sogndal i to sesonger fra 2010, laget som i 2011 slapp inn færrest mål i Tippeligaen 2011 og dermed akkurat unngikk nedrykk. Han ble avløst av Jonas Olsson. Den 1. september 2013 melder Ringerikes Blad at Aabrekk blir speider for Aalesunds fotballklubb, klubben som gjør ham til hovedtrener i 2015 etter at Jan Jönsson trakk seg. Aabrekk fikk sparken etter bare fire serierunder etter dårlige resultater.

Referanser
----------

1. 1 2  «Harald Aabrekk; kamper for Sogndal». Sogndal Fotball. Arkivert fra originalen 5. februar 2012. Besøkt 3. mai 2012.
2. ↑  «Harald Aabrekk; kamper for Brann». Brann. Besøkt 3. mai 2012.
3. 1 2  «Branns hovedtrenere siden 1946». Brann. Arkivert fra originalen 16. november 2009. Besøkt 3. mai 2012.
4. ↑  «Hovedtrenere i Vålerenga 1944-2011». Brann. Arkivert fra originalen 13. april 2008. Besøkt 3. mai 2012.
5. 1 2  «Harald Aabrekk ny assistenttrener i Brann». Aftenposten. 7. august 2008. Arkivert fra originalen 10. august 2008. Besøkt 3. mai 2012.
6. ↑  Aabrekk har fått spark den 28. april 2015

Eksterne lenker
---------------

* (en) Harald Aabrekk – kategori av bilder, video eller lyd på Commons Rediger på Wikidata
* (en) Harald Aabrekk på Internet Movie Database Rediger på Wikidata
* (en) Harald Aabrekk – Transfermarkt (manager) Rediger på Wikidata


|  |  |  |
| --- | --- | --- |
| Forgjenger:**Kjell Tennfjord** | **Hovedtrener for Sportsklubben Brann**(1998–1999) | Etterfølger:**Teitur Þórðarson** |
| Forgjenger:**Petter Myhre** | **Hovedtrener for Vålerenga fotball**(2007–2007) | Etterfølger:**Martin Andresen og Tor Ole Skullerud** |
| Forgjenger:**Jan Jönsson** | **Hovedtrener for Aalesunds FK**(2015–2015) | Etterfølger:**Trond Fredriksen** |